## Uredba o izmjenama i dopunama Uredbe o unutarnjem ustrojstvu Ministarstva zdravlja

### NN 20/2014 (14.2.2014.), Uredba o izmjenama i dopunama Uredbe o unutarnjem ustrojstvu Ministarstva zdravlja

VLADA REPUBLIKE HRVATSKE

375

Na temelju članka 63. stavka 2. Zakona o sustavu državne uprave (»Narodne novine«, br. 150/2011 i 12/2013 – Odluka Ustavnog suda Republike Hrvatske) i članka 13. stavka 1. Zakona izmjenama i dopunama Zakona o ustrojstvu i djelokrugu ministarstva i drugih središnjih tijela državne uprave (»Narodne novine«, broj 148/2013), Vlada Republike Hrvatske je na sjednici održanoj 6. veljače 2014. godine donijela

UREDBU

O IZMJENAMA I DOPUNAMA UREDBE O UNUTARNJEM USTROJSTVU MINISTARSTVA ZDRAVLJA

Članak 1.

U Uredbi o unutarnjem ustrojstvu Ministarstva zdravlja (»Narodne novine«, br. 28/2012, 31/2013 i 76/2013), članak 15. mijenja se i glasi:

»Samostalna služba za unutarnju reviziju provodi unutarnju reviziju za cjelokupno Ministarstvo, daje stručna mišljenja i savjete u cilju poboljšanja upravljanja poslovanjem i rizicima te poboljšanja sustava unutarnjih kontrola; provodi unutarnje revizije u skladu s najboljom strukovnom praksom i kodeksom strukovne etike unutarnjih revizora, uzimajući u obzir međunarodne standarde unutarnje revizije; analizira, testira i ocjenjuje sustave unutarnjih kontrola; provodi unutarnje revizije u području službenih kontrola zdravstvene ispravnosti, higijene i sigurnosti hrane u okviru nadležnosti; obavlja revizije poslovnih sustava Ministarstva, te revizije korištenja sredstava Europske unije; daje preporuke revidiranim subjektima i ministru u svrhu postizanja bolje učinkovitosti i djelotvornosti sustava unutarnjih kontrola; obavlja revizije na zahtjev ministra; izrađuje strateške i godišnje planove unutarnje revizije; izrađuje godišnje izvješće o obavljenim revizijama i aktivnostima unutarnje revizije, kao i druga propisana izvješća, te ih dostavlja nadležnim institucijama; izrađuje mišljenje unutarnjih revizora o sustavu financijskog upravljanja i kontrola za revidirana područja koje je sastavni dio Izjave o fiskalnoj odgovornosti; prati provedbu preporuka navedenih u izvješćima iz prethodno obavljenih revizija; izrađuje i provodi program osiguranja kvalitete i unaprjeđenja rada unutarnje revizije; prati i predlaže edukaciju unutarnjih revizora; surađuje sa Sektorom za harmonizaciju unutarnje revizije i financijske kontrole Ministarstva financija; surađuje i s drugim tijelima i institucijama.

Za obavljanje poslova Samostalne službe za unutarnju reviziju ustrojavaju se:

5.1. Odjel za reviziju poslovnih sustava i EU fondova

5.2. Odjel za reviziju provođenja službene kontrole zdravstvene ispravnosti, higijene i sigurnosti hrane.«.

Članak 2.

Iza članka 15. dodaju se podnaslovi iznad članaka i članci 15.a i 15.b koji glase:

»5.1. Odjel za reviziju poslovnih sustava i EU fondova

Članak 15.a

Odjel za reviziju poslovnih sustava i EU fondova provodi unutarnje revizije sustava poslovanja iz djelokruga Ministarstva, osim revizija provođenja službene kontrole zdravstvene ispravnosti, higijene i sigurnosti hrane, u skladu s najboljom strukovnom praksom i kodeksom strukovne etike unutarnjih revizora, uzimajući u obzir međunarodne standarde unutarnje revizije; daje stručna mišljenja u svrhu poboljšanja poslovanja Ministarstva; procjenjuje, testira, analizira i ocjenjuje sustave poslovanja, sustav unutarnjih kontrola na temelju procjene rizika; izrađuje izvješća o obavljenoj unutarnjoj reviziji koja podnosi revidiranim subjektima i ministru; provodi unutarnje revizije korištenja sredstava Europske unije; daje preporuke revidiranim subjektima u svrhu zaštite financijskih interesa Ministarstva i Europske unije, te postizanja veće učinkovitosti i djelotvornosti sustava; izvršava savjetodavnu ulogu; sudjeluje u izradi strateških i godišnjih planova, te periodičkih i godišnjih izvješća; sudjeluje u izradi mišljenja unutarnjih revizora o sustavu financijskog upravljanja i kontrola za revidirana područja koje je sastavni dio Izjave o fiskalnoj odgovornosti; prati provedbu preporuka navedenih u izvješćima iz prethodno obavljenih unutarnjih revizija; obavlja i druge poslove iz djelokruga rada Odjela; sudjeluje u predlaganju i praćenju stalne edukacije unutarnjih revizora.

5.2. Odjel za reviziju provođenja službene kontrole zdravstvene ispravnosti, higijene i sigurnosti hrane

Članak 15.b

Odjel za reviziju provođenja službene kontrole zdravstvene ispravnosti, higijene i sigurnosti hrane provodi unutarnje revizije službene kontrole zdravstvene ispravnosti, higijene i sigurnosti hrane u skladu s najboljom strukovnom praksom i kodeksom strukovne etike unutarnjih revizora uzimajući u obzir međunarodne standarde unutarnje revizije kako bi se uspostavio učinkovit sustav revizije službene kontrole zdravstvene ispravnosti, higijene i sigurnosti hrane u okviru nadležnosti; daje stručna mišljenja sa svrhom poboljšanja poslovanja Ministarstva; procjenjuje, testira, analizira i ocjenjuje sustave poslovanja, sustav unutarnjih kontrola na temelju procjene rizika; izrađuje izvješća o obavljenoj unutarnjoj reviziji koja podnosi revidiranim subjektima i ministru; daje preporuke revidiranim subjektima u svrhu zaštite financijskih interesa Ministarstva, te izvršava savjetodavnu ulogu; sudjeluje u izradi strateških i godišnjih planova, te periodičkih i godišnjih izvješća; sudjeluje u izradi mišljenja unutarnjih revizora o sustavu financijskog upravljanja i kontrola za revidirana područja koje je sastavni dio Izjave o fiskalnoj odgovornosti; prati provedbu preporuka navedenih u izvješćima iz prethodno obavljenih unutarnjih revizija; obavlja i druge poslove iz djelokruga rada Odjela; sudjeluje u predlaganju i praćenju stalne edukacije unutarnjih revizora; surađuje i s drugim tijelima, službama ili jedinicama nadležnim za provedbu službenih kontrola zdravstvene ispravnosti, higijene i sigurnosti hrane.«.

Članak 3.

Članak 48. mijenja se i glasi:

»Služba državne sanitarne inspekcije obavlja inspekcijske, upravne i stručne poslove na teritoriju Republike Hrvatske koji se odnose na sanitarni nadzor nad proizvodnjom i prometom predmeta opće uporabe, sanitarni nadzor nad izvorima neionizirajućih zračenja, sanitarni nadzor zaštite pučanstva od zaraznih bolesti, sanitarni nadzor nad zdravstvenom ispravnosti hrane u proizvodnji i prometu u okviru nadležnosti, sanitarni nadzor nad proizvodnjom, stavljanjem na tržište i uporabom kemikalija i biocidnih pripravaka, sanitarni nadzor nad prometom genetski modificiranih organizama; obavlja sanitarno-inspekcijski nadzor nad izgradnjom građevina koje podliježu sanitarnom nadzoru, građevinama i uređajima za javnu vodoopskrbu za preko 50.000 ekvivalentnih stanovnika, te uređajima za pročišćavanje otpadnih voda za više od 50.000 ekvivalentnih stanovnika; obavlja sanitarni nadzor nad provođenjem javnozdravstvenih mjera za zaštitu zdravlja ljudi od štetnih čimbenika okoliša; definira i predlaže strateške ciljeve iz svoga djelokruga rada, pokazatelje uspješnosti, nadzire provedu postavljenih strateških ciljeva, izvješćuje o realizaciji postavljenih ciljeva i utvrđuje rizike, izrađuje stručne upute za rad i provodi stručni nadzor nad radom sanitarnih inspektora Službe državne sanitarne inspekcije; brine da svaki rashod bude opravdan stvarnom potrebom i potvrđen prethodnom kontrolom.

Za obavljanje poslova Službe državne sanitarne inspekcije ustrojavaju se:

9.1.1.1. Odjel za predmete opće uporabe i zaštitu od buke

9.1.1.2. Odjel za zaštitu od zračenja

9.1.1.3. Odjel za hranu i financiranje službenih kontrola hrane

9.1.1.4. Odjel za kemikalije i biocidne pripravke

9.1.1.5. Odjel za genetski modificirane organizme

9.1.1.6. Odjel za zarazne bolesti.«.

Članak 4.

Članak 50. mijenja se i glasi:

»Odjel za zaštitu od zračenja obavlja upravno-pravne i stručne poslove, te inspekcijske poslove sanitarnog nadzora nad izvorima neionizirajućih zračenja; poslove sanitarnog nadzora nad provedbom mjera zaštite profesionalno izloženih djelatnika i ostalog pučanstva od štetnog djelovanja zračenja; utvrđuje sanitarno-tehničke i higijenske uvjete, te ovjerava usklađenost glavnog projekta s propisanim uvjetima; sudjeluje pri tehničkim pregledima građevina iz nadležnosti sanitarne inspekcije Ministarstva; prati i analizira stanje i pojave u vezi s primjenom propisa iz područja neionizirajućih zračenja, te predlaže mjere za unaprjeđenje stanja; sudjeluje u izradi nacrta prijedloga zakona i provedbenih propisa iz područja neionizirajućih zračenja; obavlja i druge poslove propisane pozitivnim propisima; brine da svaki rashod bude opravdan stvarnom potrebom i potvrđen prethodnom kontrolom.«.

Članak 5.

Podnaslov iznad članka 51. i članak 51. mijenjaju se i glase:

»9.1.1.3. Odjel za hranu i financiranje službenih kontrola hrane

Članak 51.

Odjel za hranu i financiranje službenih kontrola hrane obavlja upravno-pravne i stručne poslove te poslove sanitarnog nadzora nad zdravstvenom ispravnošću i higijenom hrane u suradnji s ministarstvom nadležnim za poljoprivredu, proizvodnju i promet hrane u okviru nadležnosti; harmonizacijom nacionalnih propisa s horizontalnim propisima Europske unije vezanih uz hranu za posebne prehrambene potrebe, dodatke prehrani, zdravstvenu ispravnost i higijenu hrane, te nadzire njihovu provedbu; surađuje s nadležnim tijelima Republike Hrvatske; uspostavlja i nadzire provedbu sustava financiranja službenih kontrola putem naknada i pristojbi koji se naplaćuju u okviru službenih kontrola; izvještava o financiranju službenih kontrola, prati izvršavanje naplate po obavljenim službenim kontrolama, izvještava Europsku komisiju o naknadama i pristojbama koje se naplaćuju u provedi službenih kontrola; surađuje s Ministarstvom financija vezano uz provedbu, unaprjeđivanje i nadogradnju sustava financiranja službenih kontrola; prati događanja u području sigurnosti hrane u zemljama Europske unije i zemljama kandidatkinjama za članstvo u Europskoj uniji; provodi sanitarni nadzor nad provedbom propisa vezanim uz hranu za posebne prehrambene potrebe, dodatke prehrani, funkcionalnu hranu, dječju hranu, brzo smrznutu hranu, kontaminante, aditive i arome; izrađuje i osigurava provedbu specifičnih propisa iz svoje nadležnosti za koje Europska unija nije donijela posebne propise; s ostalim zainteresiranim stranama sudjeluju u izradi vodiča i procjeni vodiča dobre prakse i vodiča za primjenu analiza opasnosti kritičnih kontrolnih točaka (HACCP); sudjeluje u provođenju sustava brzog uzbunjivanja za hranu i hranu za životinje, te sudjeluje u upravljanju rizicima; prati i sudjeluje u radu međunarodnih organizacija; vodi upravni postupak izdavanja rješenja i mišljenja sukladno pravilnicima o hrani za posebne prehrambene potrebe, dodacima prehrani, obogaćenoj hrani, te prehrambenim i zdravstvenim tvrdnjama; registrira objekte iz svoje nadležnosti; vodi Upisnik registriranih objekata; izrađuje i daje stručna tumačenja svih propisa iz nadležnosti; organizira program edukacije sanitarnih inspektora radi osiguranja jedinstvenog pristupa službene kontrole zdravstvene ispravnosti i higijene hrane u suradnji s ministarstvom nadležnim za poljoprivredu; izrađuje vodiče i kontrolne liste za službenu kontrolu zdravstvene ispravnosti i higijene hrane u suradnji s ministarstvom nadležnim za poljoprivredu; izrađuje skupne izvještaje o službenoj kontroli hrane; sudjeluje u izradi godišnjih planova aktivnosti vezanih uz provođenje službenih kontrola, a temeljenih na analizi rizika s navedenim rokovima i podjelom odgovornosti; brine o sustavnoj edukaciji sanitarnih inspektora na području hrane; sudjeluje u pripremi programa edukacije i vodi evidenciju o edukaciji službenika Uprave za sanitarnu inspekciju; izrađuje propise o metodama uzorkovanja i laboratorijskim analitičkim metodama za kontrolu kontaminanata u hrani; sudjeluje u edukaciji subjekata u poslovanju s hranom; brine da svaki rashod bude opravdan stvarnom potrebom i potvrđen prethodnom kontrolom.«.

Članak 6.

Iza članka 53. dodaju se novi podnaslov i članak 53.a koji glase:

»9.1.1.6. Odjel za zarazne bolesti

Članak 53.a

Odjel za zarazne bolesti obavlja inspekcijske, upravne i stručne poslove, te poslove sanitarnog nadzora vezano uz provedbu Zakona o zaštiti pučanstva od zaraznih bolesti; osigurava jedinstvenu provedbu zakona i drugih propisa iz djelokruga sanitarnog nadzora vezano uz zaštitu pučanstva od zaraznih bolesti, te obavlja koordinaciju ispunjavanja obveza koje iz tog zakona proizlaze za Hrvatski zavod za javno zdravstvo, zavode za javno zdravstvo u županijama, te za gradove i županije; prati stanje na područjima koje nadzire sanitarna inspekcija nad provedbom općih, posebnih, sigurnosnih i ostalih mjera za sprečavanje i suzbijanje zaraznih bolesti; provodi nadzor nad osiguravanjem zdravstvene ispravnosti kupališnih, bazenskih i drugih voda od javno zdravstvenog interesa, te osiguranje sanitarno-tehničkih uvjeta bazena zbog mogućnosti širenja zaraznih bolesti vodom za kupanje; provodi nadzor nad provedbom posebnih mjera za sprečavanje i suzbijanje zaraznih bolesti putem ranog otkrivanja izvora zaraze i putova prenošenja zaraze; provodi nadzor nad prijavljivanjem zaraznih bolesti sukladno popisu bolesti koje se prijavljuju, nadzor nad imunizacijom, seroprofilaksom i kemoprofilaksom pučanstva te osoba koje su izložene profesionalnom riziku, te prijevozom i izolacijom oboljelih; provodi nadzor nad provedbom ostalih mjera za sprečavanje i suzbijanje zaraznih bolesti (mjere u slučaju epidemije ili elementarnih nesreća); provodi nadzor nad mjerama za sprečavanje i suzbijanje bolničkih infekcija; provodi nadzor nad radom bolničkih povjerenstava za sprječavanje i suzbijanje bolničkih infekcija u zdravstvenim ustanovama, te socijalnim ustanovama koje imaju stacionarne odjele; provodi nadzor nad postupanjem s infektivnim otpadom unutar objekata u kojima se pruža zdravstvena zaštita; provodi nadzor nad odjelima za hemodijalizu, te zdravstvenom ispravnošću vode za hemodijalizu; prati i sudjeluje u radu tijela Europske komisije vezano uz područje zaraznih bolesti, surađuje s nadležnim tijelima Vlade Republike Hrvatske i nadležnim državnim tijelima; brine da je svaki rashod opravdan stvarnom potrebom i potvrđen prethodnom kontrolom.«.

Članak 7.

Članak 59. mijenja se i glasi:

»Sektor županijske sanitarne inspekcije i pravne podrške obavlja inspekcijske, upravne i stručne poslove koji se odnose na zaštitu pučanstva od zaraznih bolesti, neionizirajućih zračenja, na zdravstvenu ispravnost hrane u okviru nadležnosti i predmeta opće uporabe, te na proizvodnju, promet, uporabu i zbrinjavanje kemikalija, biocidnih pripravaka i drugih tvari štetnih po zdravlje ljudi, sanitarni nadzor nad izgradnjom građevina koje podliježu sanitarnom nadzoru, sanitarni nadzor nad proizvodnjom i prometom genetski modificiranih organizama na teritoriju jedinice lokalne i područne (regionalne) samouprave; izrađuje nacrte prijedloga propisa iz područja sanitarne inspekcije, izrađuje nacrte prijedloga propisa iz područja sanitarne inspekcije koji se usklađuju s pravnom stečevinom Europske unije, izrađuje mišljenja o primjeni propisa iz područja sanitarne inspekcije; obavlja poslove u vezi postupaka po tužbama u upravnim sporovima; priprema mišljenja na nacrte prijedloga zakona, te mišljenja i suglasnosti na podzakonske propise drugih tijela državne uprave u pitanjima koja ulaze u djelokrug sanitarne inspekcije, priprema odgovore na upite Hrvatskoga sabora, Vlade Republike Hrvatske i drugih tijela državne uprave, udruga građana, te pravnih i fizičkih osoba; brine da svaki rashod bude opravdan stvarnom potrebom i potvrđen prethodnom kontrolom.

Za obavljanje poslova Sektora županijske sanitarne inspekcije i pravne podrške ustrojavaju se:

9.2.1. Služba županijske sanitarne inspekcije

9.2.2. Služba za pravnu podršku.«.

Članak 8.

Naslov iznad članka 69. i članak 69. mijenjaju se i glase:

»9.2.2. Služba za pravnu podršku

Članak 69.

Služba za pravnu podršku osigurava pravnu podršku sanitarnim inspektorima, priprema stručna mišljenja i upute za rad sanitarnih inspektora u svrhu osiguranja jedinstvenog postupanja u obavljanju inspekcijskog nadzora iz djelokruga rada sanitarne inspekcije te upute o izravnoj primjeni prava Europske unije u obavljanju inspekcijskog nadzora iz djelokruga rada sanitarne inspekcije; predlaže mjere za unaprjeđenje rada sanitarnih inspektora, izrađuje nacrte prijedloga propisa iz područja sanitarne inspekcije, izrađuje nacrte prijedloga propisa iz područja sanitarne inspekcije koji se usklađuju s pravnom stečevinom Europske unije, izrađuje mišljenja o primjeni propisa iz područja sanitarne inspekcije; vodi upravni postupak drugog stupnja i poslove u vezi postupaka po tužbama u upravnim sporovima; priprema mišljenja na nacrte prijedloga zakona te mišljenja i suglasnosti na podzakonske propise drugih tijela državne uprave u pitanjima koja ulaze u djelokrug sanitarne inspekcije, priprema odgovore na upite Hrvatskoga sabora, Vlade Republike Hrvatske i drugih tijela državne uprave, udruga građana, te pravnih i fizičkih osoba iz djelokruga rada; provodi kontrolno-instruktivni nadzor nad radom sanitarnih inspektora koji se odnosi na pravilnost vođenja inspekcijskog, upravnog, te postupka koji prethodi sudskim postupcima, a s ciljem utvrđivanja kvantitete i kvalitete obavljenih inspekcijskih poslova, te ujednačavanja rada; obavještava nadležnu službu Ministarstva o potrebi poduzimanja mjera zbog povreda službene dužnosti u obavljanju inspekcijskih poslova, osobito u vezi s neizvršavanjem i nesavjesnim izvršavanjem službeničkih obveza; surađuje s unutarnjim ustrojstvenim jedinicama Uprave za sanitarnu inspekciju, te obavlja i druge poslove u okviru djelokruga rada; brine da svaki rashod bude opravdan stvarnom potrebom i potvrđen prethodnom kontrolom.«.

Članak 9.

Podnaslovi iznad članaka 70. i 71. i članci 70. i 71. brišu se.

Članak 10.

Tablica s okvirnim brojem državnih službenika i namještenika iz članka 94. Uredbe o unutarnjem ustrojstvu Ministarstva zdravlja (»Narodne novine«, br. 28/2012, 31/2013 i 76/2013) zamjenjuje se novom tablicom s okvirnim brojem državnih službenika i namještenika potrebnih za obavljanje poslova iz djelokruga Ministarstva, koja je sastavni dio ove Uredbe.

Članak 11.

Ministar zdravlja, uz prethodnu suglasnost središnjeg tijela državne uprave nadležnog za službeničke odnose, uskladit će Pravilnik o unutarnjem redu Ministarstva zdravlja s odredbama ove Uredbe u roku 15 dana od dana stupanja na snagu ove Uredbe.

Članak 12.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/14-03/11

Urbroj: 50301-04/12-14-2

Zagreb, 6. veljače 2014.

Predsjednik

Zoran Milanović, v. r.

OKVIRNI BROJ DRŽAVNIH SLUŽBENIKA I NAMJEŠTENIKA MINISTARSTVA ZDRAVLJA

|  |  |  |
| --- | --- | --- |
| Redni broj | UNUTARNJE USTROJSTVENE JEDINICE U SASTAVU MINISTARSTVA ZDRAVLJA | Broj službenika i namještenika |
| 1. | KABINET MINISTRA | 15 |
| 2. | SAMOSTALNA SLUŽBA ZA MEĐUNARODNU SURADNJU,   PROTOKOL I INFORMIRANJE | 1 |
| 2.1. | Odjel za međunarodnu suradnju i protokol | 5 |
| 2.2. | Odjel za informiranje, pritužbe i predstavke | 5 |
|  | ukupno | 11 |
| 3. | SAMOSTALNI SEKTOR ZA JAVNU NABAVU | 1 |
| 3.1. | Služba za planiranje i pripremu postupaka javne nabave | 7 |
| 3.2. | Služba za provedbu postupaka javne nabave | 7 |
|  | ukupno | 15 |
| 5. | SAMOSTALNA SLUŽBA ZA UNUTARNJU REVIZIJU | 1 |
| 5.1. | Odjel za reviziju poslovnih sustava i EU fondova | 5 |
| 5.2. | Odjel za reviziju provođenja službene kontrole zdravstvene ispravnosti, higijene i sigurnosti hrane | 5 |
|  | ukupno | 11 |
| 6. | GLAVNO TAJNIŠTVO MINISTARSTVA | 1 |
|  | neposredno u Glavnom tajništvu, izvan sastava nižih ustrojstvenih jedinica Glavnog tajništva | 1 |
| 6.1. | Služba za ljudske potencijale i stručne poslove | 1 |
| 6.1.1. | Odjel za ljudske potencijale | 5 |
| 6.1.2. | Odjel za stručne poslove | 5 |
| 6.2. | Služba za opće, tehničke i informatičke poslove | 1 |
| 6.2.1. | Odjel za opće poslove | 17 |
| 6.2.2. | Odjel za tehničke poslove | 12 |
| 6.2.3. | Odjel za informatičke poslove | 5 |
|  | ukupno | 48 |
| 7. | UPRAVA ZA ZAŠTITU ZDRAVLJA |  |
|  | neposredno u Upravi, izvan sastava nižih ustrojstvenih jedinica | 1 |
| 7.1. | Sektor za promicanje i zaštitu zdravlja | 1 |
| 7.1.1. | Služba za primarnu zdravstvenu zaštitu | 1 |
| 7.1.1.1. | Odjel javnozdravstvene djelatnosti primarne zdravstvene zaštite | 5 |
| 7.1.1.2. | Odjel za zdravstvene ustanove i radnike u primarnoj zdravstvenoj zaštiti | 4 |
| 7.1.2. | Služba za specijalističko-konzilijarnu i bolničku zdravstvenu zaštitu | 1 |
| 7.1.2.1. | Odjel javnozdravstvene djelatnosti specijalističko-konzilijarne i bolničke zdravstvene zaštite | 5 |
| 7.1.2.2. | Odjel za zdravstvene ustanove i radnike specijalističko-konzilijarne i bolničke zdravstvene zaštite | 6 |
| 7.1.2.3. | Odjel za nacionalne liste čekanja | 3 |
| 7.1.3. | Služba za javno zdravstvo | 1 |
| 7.1.3.1. | Odjel za zdravstvene projekte i programe | 5 |
| 7.1.3.2. | Odjel za zdravstvene ustanove i radnike u javnom zdravstvu | 4 |
| 7.1.4. | Služba za lijekove i medicinske proizvode | 7 |
| 7.2. | Sektor za inspekcijske poslove | 1 |
| 7.2.1. | Služba zdravstvene inspekcije | 1 |
| 7.2.1.1. | Odjel za nadzor na primarnoj razini zdravstvene zaštite | 5 |
| 7.2.1.2. | Odjel za nadzor na sekundarnoj i tercijarnoj razini zdravstvene zaštite | 5 |
| 7.2.2. | Služba farmaceutske inspekcije | 7 |
| 7.2.3. | Služba za inspekciju krvi, tkiva i stanica | 7 |
| 7.3. | Sektor za Europske fondove, strukturne reforme i međunarodne projekte | 1 |
| 7.3.1. | Služba za provedbu međunarodnih zajmova i strukturnih reformi | 1 |
| 7.3.1.1. | Odjel za provedbu međunarodnih zajmova | 4 |
| 7.3.1.2. | Odjel za provedbu strukturnih reformi | 4 |
| 7.3.2. | Služba za pristupne i strukturne fondove | 1 |
| 7.3.2.1. | Odjel za koordinaciju i programiranje projekata | 4 |
| 7.3.2.2. | Odjel za praćenje provedbe projekata | 4 |
|  | ukupno | 89 |
| 8. | ZAVOD ZA TRANSPLATACIJU I BIOMEDICINU |  |
|  | neposredno u Zavodu, izvan sastava nižih ustrojstvenih jedinica | 1 |
| 8.1. | Služba za transplantaciju | 8 |
| 8.2. | Služba za biomedicinu | 7 |
|  | ukupno | 16 |
| 9. | UPRAVA ZA SANITARNU INSPEKCIJU |  |
|  | neposredno u Upravi, izvan sastava nižih ustrojstvenih jedinica | 1 |
| 9.1. | Sektor državne i granične sanitarne inspekcije | 1 |
| 9.1.1. | Služba državne sanitarne inspekcije | 1 |
| 9.1.1.1. | Odjel za predmete opće uporabe i zaštitu od buke | 5 |
| 9.1.1.2. | Odjel za zaštitu od zračenja | 5 |
| 9.1.1.3. | Odjel za hranu i financiranje službenih kontrola hrane | 10 |
| 9.1.1.4. | Odjel za kemikalije i biocidne pripravke | 8 |
| 9.1.1.5. | Odjel za genetski modificirane organizme | 4 |
| 9.1.1.6 | Odjel za zarazne bolesti | 4 |
| 9.1.2. | Služba granične sanitarne inspekcije | 1 |
| 9.1.2.1. | Područna jedinica – Odjel za sjeverozapadnu Hrvatsku | 1 |
|  | Ispostava Zračna luka Zagreb – samostalni izvršitelji | 5 |
|  | Ispostava Jankomir – samostalni izvršitelj | 1 |
|  | Ispostava Žitnjak – samostalni izvršitelji | 2 |
|  | Ispostava Zapadni kolodvor – samostalni izvršitelj | 1 |
| 9.1.2.2. | Područna jedinica – Odjel za istočnu Hrvatsku | 1 |
|  | Ispostava Osijek – samostalni izvršitelj | 1 |
|  | Ispostava Slavonski Brod – samostalni izvršitelj | 1 |
|  | Ispostava Županja – samostalni izvršitelj | 1 |
|  | Ispostava Granični prijelaz Bajakovo – samostalni izvršitelji | 2 |
|  | Ispostava Vukovar – samostalni izvršitelj | 1 |
|  | Ispostava Granični prijelaz Stara Gradiška – samostalni izvršitelji | 2 |
| 9.1.2.3. | Područna jedinica – Odjel za Istru i Primorje | 1 |
|  | Ispostava Granični prijelaz Luka Rijeka – samostalni izvršitelji | 3 |
|  | Ispostava Škrljevo – samostalni izvršitelj | 1 |
|  | Ispostava Pula – samostalni izvršitelji | 2 |
| 9.1.2.4. | Područna jedinica – Odjel za Dalmaciju | 1 |
|  | Ispostava Split – Sjeverna luka – samostalni izvršitelji | 2 |
|  | Ispostava Split – trajektna luka – samostalni izvršitelj | 1 |
|  | Ispostava Šibenik – samostalni izvršitelj | 1 |
|  | Ispostava Zadar (Ličko Petrovo Selo) – samostalni izvršitelj | 1 |
|  | Ispostava Granični prijelaz Luka Ploče – samostalni izvršitelji | 2 |
|  | Ispostava Granični prijelaz Nova Sela – samostalni izvršitelji | 2 |
|  | Ispostava Dubrovnik – samostalni izvršitelj | 1 |
|  | Ispostava Granični prijelaz Karasovići – samostalni izvršitelj | 1 |
| 9.2. | Sektor županijske sanitarne inspekcije i pravne podrške | 1 |
| 9.2.1. | Služba županijske sanitarne inspekcije | 1 |
| 9.2.1.1. | Područna jedinica – Odjel za središnju Hrvatsku | 1 |
|  | Ispostava Velika Gorica | 4 |
|  | Ispostava Jastrebarsko | 1 |
|  | Ispostava Vrbovec | 1 |
|  | Ispostava Samobor | 2 |
|  | Ispostava Ivanić-Grad | 1 |
|  | Ispostava Dugo Selo | 1 |
|  | Ispostava Zaprešić | 1 |
|  | Ispostava Sveti Ivan Zelina | 1 |
|  | Ispostava Krapina | 2 |
|  | Ispostava Donja Stubica | 1 |
|  | Ispostava Pregrada | 1 |
|  | Ispostava Zabok | 2 |
|  | Ispostava Zlatar | 1 |
|  | Ispostava Sisak | 5 |
|  | Ispostava Novska | 2 |
|  | Ispostava Kutina | 1 |
|  | Ispostava Petrinja | 1 |
|  | Ispostava Karlovac | 5 |
|  | Ispostava Ozalj | 1 |
|  | Ispostava Slunj | 1 |
|  | Ispostava Duga Resa | 1 |
|  | Ispostava Ogulin | 1 |
| 9.2.1.2. | Područna jedinica – Odjel za sjeverozapadnu Hrvatsku | 1 |
|  | Ispostava Koprivnica | 4 |
|  | Ispostava Križevci | 1 |
|  | Ispostava Đurđevac | 1 |
|  | Ispostava Bjelovar | 2 |
|  | Ispostava Daruvar | 1 |
|  | Ispostava Garešnica | 1 |
|  | Ispostava Čazma | 1 |
|  | Ispostava Čakovec | 5 |
|  | Ispostava Varaždin | 4 |
|  | Ispostava Novi Marof | 1 |
|  | Ispostava Ivanec | 2 |
|  | Ispostava Ludbreg | 1 |
|  | Ispostava Virovitica | 4 |
|  | Ispostava Slatina | 1 |
| 9.2.1.3. | Područna jedinica – Odjel za istočnu Hrvatsku | 1 |
|  | Ispostava Osijek | 9 |
|  | Ispostava Našice | 2 |
|  | Ispostava Donji Miholjac | 1 |
|  | Ispostava Valpovo | 1 |
|  | Ispostava Đakovo | 2 |
|  | Ispostava Vukovar | 4 |
|  | Ispostava Vinkovci | 3 |
|  | Ispostava Županja | 2 |
|  | Ispostava Slavonski Brod | 5 |
|  | Ispostava Nova Gradiška | 1 |
|  | Ispostava Požega | 2 |
|  | Ispostava Pakrac | 1 |
| 9.2.1.4. | Područna jedinica – Odjel za Istru i Primorje | 1 |
|  | Ispostava Pula | 6 |
|  | Ispostava Poreč | 2 |
|  | Ispostava Rovinj | 2 |
|  | Ispostava Buje | 1 |
|  | Ispostava Buzet | 1 |
|  | Ispostava Labin | 1 |
|  | Ispostava Pazin | 1 |
|  | Ispostava Rijeka | 11 |
|  | Ispostava Opatija | 2 |
|  | Ispostava Crikvenica | 2 |
|  | Ispostava Krk | 1 |
|  | Ispostava Rab | 1 |
|  | Ispostava Mali Lošinj | 1 |
|  | Ispostava Delnice | 1 |
| 9.2.1.5. | Područna jedinica – Odjel za sjevernu Dalmaciju | 1 |
|  | Ispostava Gospić | 3 |
|  | Ispostava Otočac | 1 |
|  | Ispostava Senj | 1 |
|  | Ispostava Zadar | 8 |
|  | Ispostava Biograd na Moru | 1 |
|  | Ispostava Pag | 1 |
|  | Ispostava Šibenik | 6 |
|  | Ispostava Knin | 1 |
|  | Ispostava Drniš | 1 |
| 9.2.1.6. | Područna jedinica – Odjel za južnu Dalmaciju | 1 |
|  | Ispostava Split | 10 |
|  | Ispostava Makarska | 2 |
|  | Ispostava Hvar | 1 |
|  | Ispostava Imotski | 1 |
|  | Ispostava Omiš | 2 |
|  | Ispostava Solin | 1 |
|  | Ispostava Sinj | 2 |
|  | Ispostava Vis | 1 |
|  | Ispostava Trogir | 1 |
|  | Ispostava Kaštela | 2 |
|  | Ispostava Brač | 1 |
|  | Ispostava Vrgorac | 1 |
|  | Ispostava Dubrovnik | 7 |
|  | Ispostava Ploče | 1 |
|  | Ispostava Metković | 2 |
|  | Ispostava Korčula | 2 |
| 9.2.1.7. | Odjel za Grad Zagreb | 40 |
| 9.2.2. | Služba za pravnu podršku | 7 |
|  | ukupno | 325 |
| 10. | UPRAVA ZA PRAVNE I FINANCIJSKE POSLOVE |  |
|  | neposredno u Upravi, izvan sastava nižih ustrojstvenih jedinica | 1 |
| 10.1. | Sektor za pravne poslove | 1 |
| 10.1.1. | Služba za normativne poslove | 1 |
| 10.1.1.1. | Odjel za normativne poslove | 5 |
| 10.1.1.2. | Odjel za praćenje propisa Europske unije | 5 |
| 10.1.2. | Služba za zastupanje i suradnju s pravosudnim tijelima | 1 |
| 10.1.2.1. | Odjel za zastupanje i suradnju s pravosudnim tijelima Republike Hrvatske | 5 |
| 10.1.2.2. | Odjel za suradnju s pravosudnim tijelima Europske unije | 5 |
| 10.2. | Sektor za proračun i financije | 1 |
| 10.2.1. | Služba za državni proračun, analizu i decentralizirane funkcije | 1 |
| 10.2.1.1. | Odjel za planiranje i pripremu | 6 |
| 10.2.1.2. | Odjel za analizu izvršenja | 7 |
| 10.2.2. | Služba za izvršenje državnog proračuna, razvoj sustava financijskog upravljanja i kontrola te računovodstvene i knjigovodstvene poslove | 1 |
| 10.2.2.1. | Odjel za izvršenje državnog proračuna i sustav financijskog upravljanja | 8 |
| 10.2.2.2. | Odjel za računovodstvene i knjigovodstvene poslove | 9 |
|  | ukupno | 57 |
|  | SVEUKUPNO | 587 |

20 14.02.2014 Uredba o izmjenama i dopunama Uredbe o unutarnjem ustrojstvu Ministarstva zdravlja

Uredba, NN 20/2014-375
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)